“Сівая легенда” – адзіная беларускамоўная пастаноўка ў рэпертуары сталічнага Опернага. Ды яшчэ і з лібрэта Уладзіміра Караткевіча. Згодна з сюжэтам, нобіль Раман кахае халопку Ірыну. Але Кізгайла, гаспадар апошняй, адмаўляецца вызваліць дзяўчыну. Гэта робіцца апошняй кропляй, пасля якой заканчваецца цярпенне людзей. Асабістая драма героя робіцца сімвалам змагання і барацьбы за справядлівасць. Для аб’ектыўнасці, сацыяльныя матывы ў оперы апушчаныя. Ды і змаганне паміж змрочным “замкам” і светлым “храмам” выглядае не заўсёды апраўданым. Зрэшты, пастаноўка досыць відовішчная, а арыя Кізгайлы ў выкананні Станіслава Трыфанава (“Зямля, не пакідай мяне”) прабірае да дрыжыкаў.